Covid-19-statistieke: Minder as 800 nuwe gevalle(Argieffoto: Unsplash) Altesame 744 nuwe gevalle van Covid-19 is in Suid-Afrika aangemeld, terwyl die land voorberei op die massa-inentingsprogram teen die virus. Dr. Zweli Mkhize, minister van gesondheid, sê die algehele syfer vir infeksies staan in hierdie stadium op 1 567 513. Altesame 1 490 876 mense het reeds van die virus herstel, ŉ koers van 95%. Net 21 nuwe sterftes is bevestig. Hiervan was 10 in die Oos-Kaap, twee in die Vrystaat, een in Gauteng, een in KwaZulu-Natal, drie in Mpumalanga, en vier in die Wes-Kaap. Geen sterftes is in Limpopo, Noordwes of die Noord-Kaap aangemeld nie. Dit bring die sterftesyfer op 53 757 te staan. Aktiewe gevalle staan tans op 22 880. Aktiewe gevalle: Oos-Kaap: 245 Vrystaat: 2 292 Gauteng: 2 775 KwaZulu-Natal: 5 569 Limpopo: 260 Mpumalanga: 909 Noordwes: 2 530 Noord-Kaap: 3 326 Wes-Kaap: 4 974 Net meer as 18 000 toetse vir Covid-19 is sedert die vorige bywerking gedoen.